George Hoyt Whipple

George Hoyt Whipple, nado en Ashland, Nova Hampshire o 28 de agosto de 1878 e finado en Rochester, Nova York o 1 de febreiro de 1976, foi un médico e profesor universitario estadounidense.Os seus traballos fundamentais de investigación médica foron sobre a función dos nutrientes na estimulación da medula ósea.
Obtivo o Premio Nobel de Fisioloxía ou Medicina en 1934, compartíndoo con William Parry Murphy e George Richards Minot.

 Traxectoria 
Fillo de Ashley Cooper Whipple e Frances Anna Hoyt, naceu en Ashland, Nova Hampshire. Era fillo e neto de médicos. Foi á Phillips Academy e logo á Universidade Yale, onde se graduou en 1900. Logo estaría na Universidade Johns Hopkins, onde se doutorou en 1905.

Whipple traballou logo no departamento de patoloxía de Hopkins até que foi para Panamá, durante a construción da Canle de Panamá, como patólogo para o Ancon Hospital en 1907–08. Logo volvería para Baltimore, para traballar para a Universidade Johns Hopkins entre 1910 e 1914.

En 1914, Whipple foi nomeado director da Fundación Hooper para a Investigación Médica na Universidade de California. Foi decano na facultade de medicina desta universidade en 1920 e 1921.

A instancias de Abraham Flexner, que fixera estudos pioneiros na educación médica, e o presidente da Universidade de Rochester, Rush Rhees, Whipple aceptou en 1921 ser profesor na recente e aínda en construción facultade de medicina de Rochester. Traballaría para este centro até 1954 e ficaría en Rochester para o resto da súa vida, sendo recordado como un gran profesor.Notas autobiográficas de Lauren V. Ackerman. IN: Rosai J (Ed): Guiding the Surgeon's Hand, American Registry of Pathology, Washington, D.C., 1997; pp. 275–285. Whipple faleceu en 1976 con 97 anos e está soterrado no Mount Hope Cemetery de Rochester.

 Notas 

 Véxase tamén 
 Ligazóns externas 
 Páxina do Instituto Nobel, Premio Nobel de Medicina 1934 

Categoría:Médicos dos Estados Unidos de América
Categoría:Premio Nobel de Medicina
Categoría:Nados en 1878
Categoría:Nados en Nova Hampshire
Categoría:Finados en 1976
Categoría:Alumnos da Universidade Yale
Categoría:Alumnos da Universidade Johns Hopkins
Categoría:Profesores da Universidade Johns Hopkins
Categoría:Profesores da Universidade de California, San Francisco
Categoría:Profesores da Universidade de Rochester
Categoría:Premios Nobel dos Estados Unidos de América